154 



FlERAMORT. 



Nous sommes assez grant puissance 

 Pour les mettre tous a meschance, 

 Car nully ne les secourra. 

 1780 Chascun de nous sur eulx courra 

 A tout hache, espee et lance. 



Beuslecosté. 

 fol 15 1"!,. De nous ne soyez en doubtance, 



Car, par les dieux ou j'ay creance, 

 Tant en viendra, tant en mourra. 

 1785 Le dyable d'Enfer y courra. 



Puisqu'il convient que je m'y lance. 



Adonc marchent Ar ailé s et les tir ans (et 

 Passevent va devant) en manière de bataille 

 comme une avantgarde a tout trom- 

 pettes devant. 



Tarquin. 



Or nous mettons en ordonnance, 

 Ypolite et tous voz gens; 

 A tel faict soyons diligens. 

 1790 Cheminons après l'avantgarde 



Et nous tenons sur nostre garde, 

 Quant nous aurons passé les mons. 



Ypolite. 



Sire, par la loy, que tenons, 

 Nous sommes prestz et en arroy 

 1795 Pour vous suivir sans nul desroy 

 En tout lieu et en toute place. 



Malqüentin. 



Ma loy regny que ja ne face, 

 Se je crains homme tant soit fort. 

 De par moy sera mis a mort 

 1800 Le mauldit peuple rebellay, 



De par moy sera desmellay 

 Lentreprinse qu'ilz ont meslee. 



MlMERIüS. 



Marchons, tirons a la journée, 

 Suivons la bataille seconde. 

 1805 Nous sommes gens pour tout le monde 

 Combatre, il n'en fault doubter. 

 Or pensons de nous arouter. 

 Ainsi qu'il sera bon de faire. 

 Adonc se met Tarquin et Ypolite et 

 leurs gens en ordonnance pour faire 

 ïarriere-garde. 



Deciüs. 

 Vous porterez ceste bannière, 

 1810 Pourphire, car je la vous baille, 

 Et nous meneron la bataille 

 En ce point, car c'est ma plaisance. 

 Pensez de monstrer la vaillance 

 Qui doit en tout chevalier estre. 



Pourphire. 

 1815 Je vous remercie, trescher maistre. 

 De l'honneur qu'il vous plaist me faire. 

 De cueur et corps vous vueil complaire, 

 En gardant l'honneur de l'empire. 



Valerien. 

 De l'ensuivir chascun s'atire. 

 1820 Allons! Jupiter nous conduye 

 Et nous ramaine en Rommanie 

 Ainsi joyeulx comme en partons! 

 Sur les champs ne nous espargnons 

 Sur la peine qu'il apartient. 



LUCILLE. 



1225 Ainsi faire le nous convient. 

 Suivons la bataille première. 



fol. 15 v° a. 



